**Să-ți caut măreția**

*Valery Becart*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În arta ta, aș vrea să mă inițiez, adorat infinit,

cu toate privirile ațintite către lume, cu picături

de extaz,

alunecând silențios, în limitatul din mine.

În devenirea ta, aș dori să mă inițiez, neasemuit

infinit,

cu toate arpegiile

răsfrânte pe harfe, cu ”germenii” vâltorii răvășind,

când și când,

un sfielnic supus.

În măreția ta, aș vrea să mă inițiez, misterios Infinit,

cu povara luminii

aruncată către lume, cu toate tonurile de roșu, gri,

de verde

și albastru amestecate

triumfal... în labirintul din mine.

Neobosit Infinit, limitatul din mine te admiră!